

**PÁLYÁZATI FELHÍVÁS**

Jánoshalma Városi Önkormányzat ösztöndíjat alapított azon jánoshalmi lakóhellyel rendelkező, nappali tagozatos alapfokú vagy középfokú iskolával tanulói jogviszonyban álló diákoknak, akik a művészet, a sport, a tudomány vagy a szakmai ismeretek terén kiemelkedő teljesítményt nyújtanak.

**Ki pályázhat?**

A rendelet hatálya kiterjed a **jánoshalmi lakóhellyel rendelkező**, **nappali tagozaton** **alapfokú vagy középfokú iskolával** **tanulói jogviszonyban álló** **tanulókra**.

**Az ösztöndíjak típusa**

1. „Jánoshalma Ifjú Művésze Ösztöndíj” azon jánoshalmi lakóhellyel rendelkező, nappali tagozatos alapfokú vagy középfokú iskolával tanulói jogviszonyban álló diákoknak, akik a művészet terén kiemelkedő teljesítményt nyújtanak.
2. „Jánoshalma Ifjú Sportolója Ösztöndíj” azon jánoshalmi lakóhellyel rendelkező, nappali tagozatos alapfokú vagy középfokú iskolával tanulói jogviszonyban álló diákoknak, akik a sport terén kiemelkedő teljesítményt nyújtanak.
3. „Jánoshalma Ifjú Tudósa Ösztöndíj” azon jánoshalmi lakóhellyel rendelkező, nappali tagozatos alapfokú vagy középfokú iskolával tanulói jogviszonyban álló diákoknak, akik a tudomány terén kiemelkedő teljesítményt nyújtanak.
4. „Jánoshalma Ifjú Szakembere Ösztöndíj” azon jánoshalmi lakóhellyel rendelkező, nappali tagozatos alapfokú vagy középfokú iskolával tanulói jogviszonyban álló diákoknak, akik a szakmai ismeretek terén kiemelkedő teljesítményt nyújtanak.

**Az ösztöndíj támogatásra való jogosultság feltételei és a támogatás mértéke**

Ösztöndíjban évente minden kategóriában 1 tanuló részesülhet.

Egy tanuló több típusú ösztöndíjra nyújthat be pályázatot, azonban az adott tanévben csak egy típusú ösztöndíj támogatásban részesülhet. Az ösztöndíjak egy tanévre nyerhetőek el a pályázat kiírásának időpontjában aktuális tanévben elért eredmények alapján.

Az ösztöndíjak mértéke **50.000 Ft/tanuló**, mely összeg egyösszegben kerül kifizetésre a nyertes pályázó számára.

**A pályázatok benyújtásának rendje**

A pályázatokat a rendelet 1. melléklete szerinti **Pályázati Adatlapon** kell benyújtani az alábbi kötelező mellékletekkel együtt:

* a lakóhely igazolásaként a lakcímkártya másolata,
* az alap vagy középfokú iskola által kiadott iskolalátogatási igazolás,
* az elbírálásnál figyelembe vehető tevékenységekről, eredményekről szóló dokumentációk másolata,
* pályázói portfólió (2. számú melléklet),
* a pályázat benyújtását megelőző utolsó lezárt tanév tanulmányi eredményéről szóló bizonyítvány másolata.

**A pályázatok elbírálása**

A beérkező pályázatokat Jánoshalma Városi Önkormányzat Képviselő-testülete értékeli és rangsorolja. A pályázatokról a Képviselő-testület 2024. június 30. napjáig dönt.

**A pályázatok rangsorolásának rendje**

A pályázók rangsorolása az alábbi pontszámok alapján történik

* 1. a pályázó megyei versenyen elért eredménye alapján:

|  |  |
| --- | --- |
| * + 1. döntőbe jutás esetén | 1 pont |
| * + 1. első tíz közé jutás esetén | 2 pont |
| * + 1. dobogós helyezés esetén | 3 pont |
| * + 1. első helyezés esetén | 1. pont |

* 1. a pályázó magyarországi versenyen elért eredménye alapján:

|  |  |
| --- | --- |
| * + 1. döntőbe jutás esetén | 3 pont |
| * + 1. első tíz közé jutás esetén | 4 pont |
| * + 1. dobogós helyezés esetén | 5 pont |
| * + 1. első helyezés esetén | 1. pont |

* 1. a pályázó nemzetközi versenyen elért eredménye alapján:

|  |  |
| --- | --- |
| * + 1. döntőbe jutás esetén | 5 pont |
| * + 1. első tíz közé jutás esetén | 6 pont |
| * + 1. dobogós helyezés esetén | 7 pont |
| * + 1. első helyezés esetén | 1. pont |

* 1. a pályázatok benyújtását megelőző tanévben elért tanulmányi eredmény alapján elérhető plusz pontok:

|  |  |
| --- | --- |
| * + 1. 3,99-ig | 2 pont |
| * + 1. 4,49-ig | 3 pont |
| * + 1. 4,99-ig | 4 pont |
| * + 1. 5 /kitűnő/ | 5 pont |

**A pályázatok benyújtásának határideje: 2024. június 5.**

**A pályázatokat a Jánoshalmi Polgármesteri Hivatal Humán Osztályához kell benyújtani.**

Ösztöndíjakkal kapcsolatos további információ kérhető Lakó Zoltánné titkársági ügyintézőtől személyesen, vagy telefonon az 06-77/501-001 telefonszámon. Az ösztöndíjakat szabályozó rendelet megtekinthető a www.janoshalma.hu honlapon.

A pályázatok benyújtásához szükséges formanyomtatvány kihelyezésre került a Polgármesteri Hivatal ügyfélszolgálatán, vagy letölthető a városi honlapról.

**Sikeres pályázást kíván: Jánoshalma Városi Önkormányzat**